Аустријско-турски рат од 1716. до 1718. године вођен је упоредо са Млетачко-турским ратом (1714-1718). Карловачким миром Млетачкој је припала Мореја (Пелопонез) коју Турци држе још од средине 15. века. Период мира Турска је искористила да обнови своју флоту. У Европи бесни Рат за шпанско наслеђе који је заокупирао велике силе. Користећи се тиме, Турска је 1714. године напала Венецију и следеће године заузела Пелопонез. Кршење Карловачког мира изазвало је Аустрију да 1716. године уђе у рат на страни Млетачке. Аустријски цар понудио је султану да надокнади штету и врати отете територије, на шта овај није пристао. Стога је сматрао да је његова обавеза да помогне Венецији.